stanford-oval/wikipedia huggingface dataset:
นกเขียวก้านตอง
นิสัยประจำพันธุ์

นกเขียวก้านตองมีนิสัยเป็นมิตรกับนกเล็กขนาดไล่เลี่ยกัน โดยการเข้าไปรวมฝูงกับนกขนาดเล็กไล่เลี่ยกัน เช่น นกแว่นตาขาว นกกินปลี นกภูหงอนท้องขาว นกกระจิ๊ด นกพญาไฟใหญ่ นกปรอดเหลืองหัวจุก นกขมิ้นน้อยปีกสีเรียบ และ นกเขนน้อยปีกแถบขาว แต่ก็มีนิสัยก้าวร้าวต่อนกอื่นบ้างในบางครั้งเช่น หากมีนกกินน้ำหวานด้วยกัน มากินน้ำหวานดอกไม้จากกิ่งเดียวกันหรือในบริเวณใกล้กัน นกเขียวก้านตองจะแสดงอาการก้าวร้าวไล่จิกนกอื่นนั้นๆ จนกว่านกนั้นๆจะยอมถอยห่างออกไป
โดยลักษณะนิสัย นกเขียวก้านตองจะหากินในระดับเรือนไม้ถึงยอดไม้ แต่มักจะไม่ลงมาหากินที่พื้นล่าง และจะไม่อยู่สูงกว่าระดับยอดไม้ แต่บางกรณีเช่นพืชวงศ์โคลงเคลง เช่นจุกนารี และโคลงเคลง ออกดอกออกผล นกเขียวก้านตองจะลงมาหากินน้ำหวานและลูกไม้ของพืชกลุ่มนี้
นกเขียวก้านตอง มักอยู่ด้วยกันเป็นคู่ หรือตัวเดียวโดดเดี่ยว หรือเป็นครอบครัวเล็กๆ หากินแต่เช้าตรู่ ถ้าเป็นคู่มันจะแยกย้ายกันหากิน แต่จะอยู่ใกล้ๆกันหรืออยู่บนกิ่งเดียวกัน
ในเวลาที่นกเขียวก้านตองกระโดดมุดใบไม้เพื่อหากิน มันจะส่งเสียงร้องไปด้วย โดยนกเขียวก้านตองเป็นหนึ่งในนกเลียนเสียงโดยเสียงร้องปกติจะกล้ายกับเสียงผิวปาก แต่มักจะมีการเลียนเสียงของนกแซงแซว นกปรอด นกกระจิบ นกกะลิงเขียด นกอีเสือ และนกอื่นๆอีกหลายชนิด บางทีก็เลียนเสียงเหยี่ยว หรือเสียงกระรอกปนอยู่ด้วย และมักจะร้องเป็นท่วงทำนองยาว อาจนานถึง 40 นาที
เนื่องจากนกเขียวก้านตองมีปีกค่อนข้างสั้น จึงไม่สามารถบินไปไหนมาไหนไกลได้ จึงได้แต่เพียงบินจากต้นไม้ต้นหนึ่ง ไปยังต้นไม้อีกต้นหนึ่งที่อยู่ใกล้กันท่านั้น ในเวลาบินจะบินไม่ค่อยเป็นแนวตรง โดยมักบินเป็นลูกคลื่นขึ้นๆลงๆ แต่บินได้รวดเร็วจึงมักเห็นเป็นเพียงนกตัวสีเขียวบินผ่านไป แต่บอกไม่ได้ว่าเป็นนกเขียวก้านตองชนิดใด
แหล่งอาศัย

นกเขียวก้านตองเป็นนกประจำถิ่น ที่พบได้บ่อยมาก ทั่วทุกป่า ตั้งแต่อินเดียจนถึงเวียดนาม จีนตอนใต้ คาบสมุทรมลายู เรื่อยจนถึงหมู่เกาะซุนดา หมู่เกาะโมลุกกะ โดยมักอาศัยในภูมิอากาศที่ค่อนข้างชุ่มชื้น โดยเฉพาะในป่าดิบชื้น ป่าดิบแล้ง ป่าผสมผลัดใบ ยกเว้นในภาคกลางของประเทศไทย และบนเกาะสิงคโปร์
สปีชีส์

นกเขียวก้านตองแบ่งออกเป็น 8 สปีชีส์ ดังนี้
นกเขียวก้านตองใหญ่ (ชื่อสามัญ: Greater Green Leafbird ชื่อวิทยาศาสตร์: Chloropsis sonnerati)
นกเขียวก้านตองเล็ก (ชื่อสามัญ: Lesser Green Leafbird, ชื่อวิทยาศาสตร์: Chloropsis cyanopogon)
นกเขียวก้านตองปีกสีฟ้า (ชื่อสามัญ: Blue-winged Leafbird, ชื่อวิทยาศาสตร์: Chloropsis cochinchinensis)
นกเขียวก้านตองหน้าผากทอง (ชื่อสามัญ: Golden-fronted Leafbird, ชื่อวิทยาศาสตร์: Chloropsis aurifrons)
นกเขียวก้านตองท้องสีส้ม (ชื่อสามัญ: Orange-bellied Leafbird, ชื่อวิทยาศาสตร์: Chloropsis hardwickii)
นกเขียวก้านตองหน้ากากฟ้า (ชื่อสามัญ: Blue-masked Leafbird, ชื่อวิทยาศาสตร์: Chloropsis venusta)
นกเขียวก้านตองฟิลิปปินส์ (ชื่อสามัญ: Philippine Leafbird, ชื่อวิทยาศาสตร์: Chloropsis flavipennis)
นกเขียวก้านตองคอเหลือง หรือนกเขียวก้านตองปาลาวัน (ชื่อสามัญ: Yellow-throated Leafbird, ชื่อวิทยาศาสตร์: Chloropsis palawanensis)
โดย 5 ชนิดแรกสามารถพบได้ในประเทศไทย และชนิดที่ 7 และ 8 เป็นนกเฉพาะถิ่น พบได้ที่เกาะปาลาวัน และเกาะมินดาเนา ของประเทศฟิลิปปินส์เท่านั้น
แหล่งข้อมูลอื่น

Leafbird videos[ลิงก์เสีย] on the Internet Bird Collection
นกเขียวก้านตองปีกสีฟ้าเพศเมีย
นกโคเอล

| นกโคเอล |
| --- | --- |

นกกาเหว่าตัวผู้

นกกาเหว่าตัวเมีย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Cuculiformes
วงศ์:: Cuculidae
สกุล:: Eudynamys Vigors & Horsfield, 1827

ชนิด
 Eudynamys melanorhynchus  Eudynamys scolopaceus  Eudynamys orientalis
นกโคเอล (อังกฤษ: Koel) เป็นสกุลของนกในวงศ์นกคุกคู (Cuculidae) มีชื่อสกุลว่า Eudynamys โดยมาจากรากศัพท์ภาษากรีก คือ eu แปลว่า "ดี" สนธิกับคำว่า dyname ในเทพปกรณัม Dunamene แปลว่า "ผู้มีกำลังมาก" โดยรวมแล้วมีความหมายว่า "นกที่มีอำนาจหรือกำลังมาก" ขณะที่ชื่อสามัญ "โคเอล" (koel) มาจากรากศัพท์ภาษาสันสกฤตคำว่า "โกกิล" และคำที่ใช้ในภาษาอินเดียอื่น ๆ คล้ายคลึงกัน
จัดเป็นนกปรสิต ที่นกตัวเมียจะวางไข่ไว้ในรังของนกชนิดอื่นด้วยความรวดเร็วเมื่อพ่อแม่นกชนิดอื่นเผลอ โดยไม่มีการสร้างรังของตัวเอง เพื่อให้พ่อแม่นกอื่นนั้นฟักไข่และเลี้ยงดูลูกจนโต เป็นนกกินแมลง, ผลไม้ มีเสียงร้องที่ดังเพื่อประกาศถึงอาณาเขตและเรียกหาคู่
การจำแนก

พบกระจายพันธุ์ในทวีปเอเชีย, ออสเตรเลีย และภูมิภาคแปซิฟิก
สกุล Eudynamys
นกกาเหว่า นกดุเหว่า, Eudynamys scolopaceus
นกกาเหว่าปากดำ, Eudynamys melanorhynchus
นกกาเหว่าแปซิฟิก, Eudynamys orientalis
นกกาเหว่าออสเตรเลีย, Eudynamys (orientalis) cyanocephalus
นกกาเหว่าเกาะเฮนเดอร์สัน, Eudynamis cf. taitensis – นกในยุคก่อนประวัติศาสตร์
โดยในข้อมูลบางแหล่งจัดให้มีเพียงชนิดเดียว คือ นกกาเหว่า ส่วนชนิดอื่นเป็นเพียงชนิดย่อยทั้งหมด
แหล่งข้อมูลอื่น

ข้อมูลที่เกี่ยวข้องกับ Eudynamys ที่วิกิสปีชีส์
นครรัฐ

โมนาโก ถือเป็นนครรัฐแห่งหนึ่ง
นครรัฐ (อังกฤษ: city state) คือภูมิภาคที่ควบคุมโดยสมบูรณ์โดยเมืองเพียงเมืองเดียว ส่วนใหญ่จะมีเอกราช
โดยประวัติศาสตร์แล้ว นครรัฐมักจะเป็นส่วนหนึ่งของพื้นที่ทางวัฒนธรรมที่ใหญ่กว่า ดังเช่นนครรัฐในกรีกโบราณ (เช่น เอเธนส์ สปาร์ตา และโครินธ์) เมืองในเอเชียกลางตามเส้นทางสายไหม นครรัฐในอิตาลีเหนือ (โดยเฉพาะ ฟลอเรนซ์และเวนิซ)
ปัจจุบันประเทศที่เป็นนครรัฐมีอยู่ทั้งหมด 3 ประเทศ คือ สาธารณรัฐสิงคโปร์, ราชรัฐโมนาโก และนครรัฐวาติกัน แต่บางแห่งก็ถูกจัดว่าเป็นนครรัฐด้วย ได้แก่ สาธารณรัฐมอลตา สาธารณรัฐซานมารีโน ราชรัฐลีชเทินชไตน์ ราชรัฐอันดอร์รา ราชรัฐลักเซมเบิร์ก รัฐกาตาร์ เนการาบรูไนดารุสซาลาม รัฐคูเวต และราชอาณาจักรบาห์เรน
ดูเพิ่ม

รัฐ
รัฐชาติ
จุลรัฐ
นรีมันพอยต์

| นรีมันพอยต์ |
| --- | --- |
ย่าน
นรมันพอยต์ช่วงอาคารสำนักงานใหญ่ของแอร์อินเดีย (ซ้าย) และโรงแรมโอเบอรอย ไทรเดนท์ (ขวา)
นรีมันพอยต์ที่ตั้งในมุมไบ
พิกัด: 18°55′34″N 72°49′23″E﻿ / ﻿18.926°N 72.823°E﻿ / 18.926; 72.823
ประเทศ: อินเดีย
รัฐ: มหาราษฏระ
อำเภอ: มุมไบซิตี
เมือง: มุมไบ
การปกครอง
 • ประเภท: เทศบาล
 • องค์กร: พริหันมุมไบ (MCGM)
ภาษา
 • ทางการ: ภาษามราฐี
เขตเวลา: UTC+5:30 (IST)
PIN: 400021
รหัสพื้นที่: 022
ทะเบียนพาหนะ: MH 01
นรีมันพอยต์ (อังกฤษ: Nariman Point) เป็นย่านธุรกิจในมุมไบ และเคยเป็นย่านธุรกิจหลักของอินเดียชายฝั่งตะวันตก ก่อนที่จะเสียสถานะนั้นให้กับบานดรากุรลาคอมเพลกซ์ในย่านบานดรา ในปี 2010 และก่อนการพัฒนาย่านธุรกิจนรีมันพอยต์ ย่านธุรกิจกลางของมุมไบอยู่ที่บัลลาร์ดเอสเตต ซึ่งสร้างบนที่ดินถมเช่นเดียวกับนรีมันพอยต์
นรีมันพอยต์กินพื้นที่บนแหลมตอนใต้ของมุมไบ ปลายของถนนมารีนไดรฟ์ ชื่อนรีมันนั้นตั้งตามชื่ของกูรชีด ฟรามจี นรีมัน นายกเทศมนตรีผู้ริเริ่มการพัฒนาย่านนี้ในฐานะส่วนต่อขยายของแบกเบย์ สำนักงานใหญ่ของบริษัทที่ใหญ่ที่สุดบางแห่งของอินเดียตั้งอยู่ที่นรีมันพอยต์ และถึงแม้ว่านรีมันพอยต์จะถึงจุดตกต่ำลงแต่ก็ยังคงเป็นพื้นที่ที่เป็นเขตธุรกิจที่แพงที่สุดในอินเดีย เป็นรองเพียงคอนนอตเพลสในเดลี และในปี 2012 ซึ่งถูกแซงหน้าโดยบานดรากุรลาคอมเพลกซ์ในย่านบานดราของมุมไบเอง
นครสหพันธ์ของประเทศรัสเซีย

นครที่มีความสำคัญระดับสหพันธ์ (รัสเซีย: город федерального значения) หรือ นครสหพันธ์ (อังกฤษ: federal city) ในสหพันธรัฐรัสเซีย คือเมืองที่มีสถานะเป็นทั้งท้องถิ่นที่มีคนอยู่อาศัยและหน่วยองค์ประกอบของสหพันธ์ ในปัจจุบันมีนครสหพันธ์ทั้งหมด 3 นคร ได้แก่ มอสโก เซนต์ปีเตอร์สเบิร์ก และเซวัสโตปอล นครสหพันธ์สองแห่งเป็นเมืองที่ใหญ่ที่สุดในประเทศ กล่าวคือ มอสโกเป็นเมืองหลวงและเซนต์ปีเตอร์สเบิร์กเป็นอดีตเมืองหลวงและเป็นท่าเรือสำคัญในทะเลบอลติก เซวัสโตปอลเป็นนครสหพันธ์แห่งใหม่ล่าสุด ตั้งอยู่ในพื้นที่พิพาทคาบสมุทรไครเมียซึ่งถูกผนวกเข้ากับรัสเซียใน ค.ศ. 2014 แต่ประชาคมระหว่างประเทศส่วนใหญ่รับรองว่าเป็นดินแดนของยูเครน
รายชื่อ

| แผนที่ # | รหัส | รหัส ISO 3166-2 | ชื่อ | ธง | ตราแผ่นดิน | เขตสหพันธ์ | ภูมิภาคเศรษฐกิจ | เนื้อที่ (ตร> กม.) | ประชากร (ประมาณการ ค> ศ. 2017) |
| --- | --- | --- | --- | --- | --- | --- | --- | --- | --- |
| 1 | 77 | RU-MOW | มอสโก |  |  | กลาง | กลาง | 2,561.5 | 12,506,468 |
| 2 | 78 | RU-SPE | เซนต์ปีเตอร์สเบิร์ก |  |  | ตะวันตกเฉียงเหนือ | ตะวันตกเฉียงเหนือ | 1,439 | 5,351,935 |
| 3 | 92 | (ไม่มี) | เซวัสโตปอล |  |  | ใต้ | คอเคซัสเหนือ | 864 | 436,670 |
นยาซาแลนด์

นยาซาแลนด์ (อังกฤษ: Nyasaland; ออกเสียง: /ˈnjɑːsɑːlænd, naɪˈæsə-/) เป็นรัฐในอารักขาของจักรวรรดิบริติชที่ตั้งอยู่บนทวีปแอฟริกา ก่อตั้งขึ้นใน พ.ศ. 2450 เมื่ออดีตรัฐในอารักขาแอฟริกากลางของอังกฤษเปลี่ยนชื่อไปเป็นนยาซาแลนด์ ระหว่าง พ.ศ. 2496 ถึง พ.ศ. 2506 นยาซาแลนด์กลายเป็นส่วนหนึ่งของสหพันธรัฐโรดีเชียและนยาซาแลนด์ หลังจากที่สหพันธ์ล่มสลาย นยาซาแลนด์แยกตัวเป็นอิสระจากอังกฤษเมื่อวันที่ 6 กรกฎาคม พ.ศ. 2507 และเปลี่ยนชื่อเป็นมาลาวี
ประวัติศาสตร์ของนยาซาแลนด์เป็นที่เด่นชัดขึ้นจากการสูญเสียที่ดินรวมครั้งใหญ่ของชุมชนชาวแอฟริกันในช่วงต้นของยุคล่าอาณานิคม ในเดือนมกราคม พ.ศ. 2458 บาทหลวงจอห์น ชิลีเลเบได้ก่อกบฏขึ้นเพื่อต่อต้านการเลือกปฏิบัติต่อชาวแอฟริกันของคนขาว ทว่าไม่สำเร็จ กระนั้นผู้ปกครองอาณานิคมก็ทำการทบทวนนโยบายบางอย่างของตนเองใหม่ จากนั้นในคริสต์ทศวรรษที่ 1930 กลุ่มชนชั้นสูงของชาวแอฟริกันที่ได้รับการศึกษาจำนวนมาก ซึ่งหลายคนเคยศึกษาในสหราชอาณาจักร เริ่มมีบทบาททางการเมืองมากขึ้นและขึ้นมาเป็นแกนนำในการเรียกร้องอิสรภาพ พวกเขาได้ก่อตั้งสมาคมขึ้นหลายแห่ง และถัดมาใน พ.ศ. 2487 จึงได้รวมตัวกันเป็นรัฐสภาแอฟริกันแห่งนยาซาแลนด์ (NAC) [ต้องการอ้างอิง]
เมื่อนยาซาแลนด์ถูกบังคับให้ร่วมสหพันธรัฐกับโรดีเซียตอนใต้และโรดีเซียตอนเหนือใน พ.ศ. 2496 เหตุการณ์ความไม่สงบในเมืองจึงปะทุขึ้น เนื่องจากประชาชนในดินแดนนยาซาแลนด์ไม่ประสงค์เข้าร่วมสหพันธ์ดังกล่าว ความล้มเหลวของรัฐสภาฯ ในการป้องกันปัญหานี้ทำให้นยาซาแลนด์ล่มสลาย แต่หลังจากนั้นไม่นานคนรุ่นใหม่ที่อายุน้อยกว่าและมีความเข้มแข็งมากขึ้นก็ได้ฟื้น NAC ขึ้นมา ในที่สุดพวกเขาเชิญฮาสต์ติง บานดา กลับมา และนำประเทศไปสู่การประกาศเอกราชในฐานะประเทศมาลาวีใน พ.ศ. 2507
นพลักษณ์

นพลักษณ์ (อังกฤษ: Enneagram of Personality) เป็นแบบจำลองบุคลิกภาพมนุษย์ซึ่งโดยหลักเข้าใจและสอนเป็นการจำแนกเก้าประเภทบุคลิกภาพที่ประสานกัน แม้กำเนิดและประวัติศาสตร์ของความคิดและทฤษฎีซึ่งสัมพันธ์กับนพลักษณ์ยังเป็นประเด็นถกเถียงกัน แต่ความเข้าใจนพลักษณ์ร่วมสมัยโดยหลักมาจากคำสอนของ Oscar Ichazo และ Claudio Naranjo ทฤษฎีของ Naranjo ได้รับอิทธิพลบางส่วนจากคำสอนก่อนหน้าบางส่วนของ G. I. Gurdjieff นพลักษณ์นิยามประเภทบุคลิกภาพเก้าประเภท ซึ่งแสดงสัญลักษณ์ด้วยจุดของรูปเรขาคณิตเรียก enneagram ซึ่งยังชี้ความเชื่อมโยงบางประการระหว่างประเภทต่าง ๆ
แหล่งข้อมูลอื่น

Enneagram ที่เว็บไซต์ Curlie
International Enneagram Association website เก็บถาวร 2012-10-26 ที่ เวย์แบ็กแมชชีน
เว็บไซต์สมาคมนพลักษณ์ไทย ศูนย์แห่งความรู้และกิจกรรมด้านนพลักษณ์
นวนิยายขนาดสั้น

นวนิยายขนาดสั้น (อังกฤษ: novella) คือนวนิยายเชิงเรื่องเล่าที่มีความยาวสั้นกว่านวนิยาย ทั่วไปแต่ยาวกว่า เรื่องสั้น คำว่า novella ในภาษาอังกฤษ มาจากคำ novella ในภาษาอิตาลี หมายถึงเรื่องสั้นที่เกี่ยวข้องกับข้อเท็จจริง (หรือดูเหมือนจะเป็นจริง)
พจนานุกรมเมอร์เรียม-เวบสเตอร์ ให้คำจำกัดความของนวนิยายขนาดสั้นว่า "ผลงานนวนิยายที่มีความยาวและความซับซ้อนอยู่ระหว่างเรื่องสั้นกับ นวนิยาย" จำนวนหน้าหรือคำยังเป็นข้อถกเถียงว่า อย่างไรจะถือเป็นนวนิยายขนาดสั้น เรื่องสั้น หรือนวนิยาย สมาคมนักเขียนนิยายวิทยาศาสตร์และแฟนตาซี กำหนดให้จำนวนคำของนวนิยายขนาดสั้นอยู่ระหว่าง 17,500 ถึง 40,000 คำ ซึ่งเท่ากับ 250 คำต่อหน้า ซึ่งเท่ากับ 70 ถึง 160 หน้า
นวนิยายภาพ

นวนิยายภาพ (อังกฤษ: graphic novel) คือนวนิยายประเภทหนึ่งที่มีภาพประกอบเรื่องราวควบคู่กับการบรรยายเรื่องราวด้วยตัวอักษร อาจเป็นหนังสือบันเทิงคดีหรือหนังสือสารคดีก็ได้ นวนิยายภาพมีเนื้อหาคล้ายกับหนังสือการ์ตูน แต่จะไม่เน้นการใช้ภาพในการดำเนินเรื่องเป็นหลักเหมือนในหนังสือการ์ตูน นวนิยายภาพมักนำเสนอในรูปแบบหนังสือมากกว่าวารสาร หรืออื่นๆ
นวยุคนิยม

ระวังสับสนกับ สมัยนิยม
เก้าอี้วาสซิลี (Wassily) ผลงานของมาร์แซล บรอยเยอร์
นวยุคนิยม[ต้องการอ้างอิง] หรือ นวนิยม[ต้องการอ้างอิง] (อังกฤษ: modernism) หมายถึง ชุดขบวนการเคลื่อนไหวทางวัฒนธรรม ซึ่งมีรากฐานมาจากการเปลี่ยนแปลงในสังคมตะวันตก
ในช่วงปลายคริสต์ศตวรรษที่ 19 และต้นคริสต์ศตวรรษที่ 20 คำดังกล่าวครอบคลุมชุดต่อเนื่องของขบวนการปฏิรูปในศิลปะ, สถาปัตยกรรม, ดนตรี, วรรณกรรม, และศิลปะประยุกต์ซึ่งอุบัติขึ้นในระหว่างช่วงนี้
นกแต้วแร้วป่าโกงกาง

| นกแต้วแร้วป่าโกงกาง |
| --- | --- |

รูปวาดนกแต้วแร้วป่าโกงกาง
สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Pittidae
สกุล:: Pitta
สปีชีส์:: P.  megarhyncha
ชื่อทวินาม
Pitta megarhyncha Schlegel, 1863

นกแต้วแร้วป่าโกงกาง หรือ นกแต้วแร้วป่าชายเลน (อังกฤษ: Mangrove  pitta; ชื่อวิทยาศาสตร์:  Pitta megarhyncha) เป็นนกแต้วแร้วชนิดหนึ่ง
เดิมเคยถูกจัดให้เป็นชนิดย่อยของนกแต้วแร้วธรรมดา (P. moluccensis) แต่ปัจจุบันถูกจัดให้เป็นชนิดต่างหากแยกออกมา ซึ่งชื่อวิทยาศาสตร์มาจากภาษาละตินโดยคำว่า "megas" แปลว่า "ใหญ่" และ "rhynch" หรือ "rhunkhos" แปลว่า "ปาก" รวมความหมายคือ "นกที่มีปากใหญ่"
ลักษณะ

นกแต้วแร้วป่าโกงกางเป็นนกขนาดเล็ก ความยาวจากปลายปากจดหาง 18-21 เซนติเมตร ลักษณะทั่วไปคล้ายนกแต้วแร้วธรรมดามาก เพียงแต่ว่านกแต้วแร้วป่าโกงกางบริเวณกระหม่อมเป็นสีน้ำตาลเข้มแทนที่จะเป็นสีดำเหมือนนกแต้วแร้วธรรมดา นอกจากนี้นกแต้วแร้วป่าโกงกาง
จะมีปากที่ใหญ่และยาวกว่าโดยยาวประมาณ 4.0 เซนติเมตร ในขณะที่นกแต้วแร้วธรรมดามีปากยาว 3.0 เซนติเมตร ใต้ท้องสีคล้ำกว่า คางสีออกขาว การจำแนกชนิดให้ดูจากลักษณะสีของลำตัวประกอบกับพื้นที่หากิน อันเป็นอุปนิสัยเฉพาะของนกชนิดนี้เป็นส่วนสำคัญในการจำแนกชนิด
พฤติกรรมและถิ่นอาศัย

มีพฤติกรรมมักหากินตัวเดียวโดดเดี่ยว ด้วยการกระโดดหากินตามพื้นชายเลนที่น้ำทะเลลดลงแล้ว ชอบร้องตลอดเวลาที่หากิน เสียงคล้ายนกแต้วแร้วธรรมดาแต่เบาไม่ก้องกังวาน โดยร้องว่า "วิ๊วว วิ๊วว" เมื่อตกใจจะบินขึ้นต้นไม้ แต่ไม่สูงมากนัก บินเร็วและตรงแหล่งอาศัยหากิน อาศัยอยู่เฉพาะในป่าชายเลนซึ่งมีไม้ประเภทโกงกาง, เสม็ดขาว, เสม็ดแดง, ตะบูน, ทองหลางป่า หากินตามพุ่มไม้และพื้นดิน ในช่วงน้ำทะเลลดจะลงมาหากินแถวหาดเลน จับกุ้ง, ปู, หอย, ปูเปี้ยว และสัตว์ชายเลนหน้าดินชนิดมีและไม่มีเปลือกกิน นอกจากนี้ก็ขุดรังปลวก หากินปลวก ตัวอ่อนและไข่ของปลวก และแมลงตามพื้นดินหรือโคนไม้ใหญ่ ส่วนใหญ่จะพบหากินตามที่ดอนที่เป็นโคกหรือเนินสูงในป่าชายเลนมากกว่าตามพื้นที่มีรากหายใจของต้นโกงกางขึ้น เมื่ออิ่มจะขึ้นพักเกาะนอนตามกิ่งไม้ที่ทอดเอนเหนือน้ำหรือในที่รกทึบใกล้น้ำ ฤดูผสมพันธุ์ทำรังวางไข่ จับคู่ทำรังในเดือนมีนาคม-สิงหาคม รังคล้ายรังนกแต้วแร้วธรรมดา คือ เป็นรูปทรงกลมมีทางเข้าออกอยู่ด้านข้าง ภายนอกใช้กิ่งไม้เล็ก ๆ เป็นโครงแบบหลวม ๆ ปิดภายนอกด้วยใบไม้แห้ง, เส้นใยพืช หรือเถาวัลย์เส้นเล็ก ๆ ภายในเป็นแอ่งวางไข่ ปูพื้นรังด้วยรากฝอยของพืชหรือเส้นโครงใบที่พื้นใบย่อยสลายแล้วการแพร่กระจายพันธุ์ เป็นนกประจำถิ่นของบังคลาเทศ, สุมาตรา สำหรับเอเชียตะวันออกเฉียงใต้พบยาก หรืออาจพบบ่อยในบางท้องที่ตามชายฝั่งทะเลของพม่า, ชายฝั่งทะเลทางใต้ด้านตะวันตกของไทย, คาบสมุทรมลายู, มาเลเซียและสิงคโปร์ สำหรับประเทศไทยพบตามชายฝั่งทะเลในภาคใต้ด้านตะวันตก โดยแหล่งที่พบเห็นได้ง่ายและพบบ่อย คือ ป่าชายเลนในตัวอำเภอเมืองกระบี่ จังหวัดกระบี่
จัดเป็นสัตว์ป่าคุ้มครองตามกฎหมาย
แหล่งข้อมูลอื่น

ข้อมูลที่เกี่ยวข้องกับ Pitta megarhyncha ที่วิกิสปีชีส์
Mangrove Pitta bibliography
นกแต้วแล้วป่าโกงกาง[ลิงก์เสีย]
คลิปวีดีโอนกแต้วแร้วป่าโกงกาง ที่มาเลเซีย สิงหาคม ค.ศ. 1994
นภา-1

| นภา-1 |
| --- | --- |

ประเภทภารกิจ: ดาวเทียมสำรวจ
ผู้ดำเนินการ:  กองทัพอากาศ
COSPAR ID: 2020-061BA
SATCAT no.: 46320
ระยะภารกิจ: 3 ปี
 

ข้อมูลยานอวกาศ
ผู้ผลิต:  Innovative Solutions In Space
 

เริ่มต้นภารกิจ
วันที่ส่งขึ้น: 3 กันยายน 2563 08:51 UTC+7
จรวดนำส่ง: Arianespace Vega
ฐานส่ง: Guiana Space Centre ELV-1
ผู้ดำเนินงาน:  Arianespace
 

ลักษณะวงโคจร
ระบบอ้างอิง: โลกเป็นจุดศูนย์กลาง
ระบบวงโคจร: สัมพันธ์กับดวงอาทิตย์, วงโคจรต่ำของโลก
ระดับความสูง: 530 กิโลเมตร
 
 
นภา-1 (อังกฤษ: NAPA-1) หรือ RTAF-SAT-1 เป็นดาวเทียมสำรวจของประเทศไทย และเป็นดาวเทียมดวงแรกในสังกัดของกองทัพอากาศไทย สร้างโดย Innovative Solutions In Space ของเนเธอร์แลนด์ ซึ่งปล่อยขึ้นสู่วงโคจรเมื่อวันที่ 3 กันยายน 2563 หลังจากโดนเลื่อนการปล่อยเนื่องจากการระบาดของโรคโควิด-19 ด้วยจรวด Arianespace Vega เที่ยวบิน VV16
ยานอวกาศ

ดาวเทียมนี้มีต้นแบบจากดาวเทียม CubeSat ขนาด 6U ของ Innovative Solutions In Space และมีระยะภารกิจอยู่ที่ 3 ปี ซึ่งมีกล้อง Gecko Imager ผลิตโดย SCS Space จากประเทศแอฟริกาใต้ และต้นแบบ TriScape100 Imager จาก Simera Sense นภา-1 จะใช้เครื่องมือ 2 อย่างสำหรับการสำรวจระยะไกล รวมถึงการช่วยเหลือทางภัยพิบัติ เช่น น้ำท่วมและไฟป่า และมีค่าใช้จ่ายในการผลิตน้อยกว่า 100 ล้านบาท
นอกเหนือปรกติ

นอกเหนือปรกติ (อังกฤษ: paranormal) คือภาวะที่เหนือธรรมชาติ หรือไม่สามารถอธิบายได้ด้วยกฎทางวิทยาศาสตร์หรือเหตุผล มักปรากฏในวัฒนธรรมประชานิยมและนิทานพื้นบ้านต่าง ๆ
ผู้เชื่อเรื่องเหนือปรกติมักอ้างเหตุผลที่ไม่อิงกับหลักฐานเชิงประสบการณ์ แต่อาศัยเกร็ดเรื่องเล่า คำพยาน และความสงสัย ความเชื่อเรื่องนอกเหนือปรกติยังเกี่ยวข้องกับโทรจิต สัมผัสที่หก เจตนิยม และวิทยาศาสตร์เทียม เช่น การล่าผี วิทยาสัตว์ลึกลับ ยูเอฟโอ
นมข้น

นมข้นจากหลอดพลาสติก
นมข้น (อังกฤษ: condensed milk) เป็นนมซึ่งนำน้ำออกแล้ว ถ้าปรุงแต่งให้มีรสหวาน เรียก นมข้นหวาน (sweetened condensed milk) และปัจจุบัน คำทั้งสองนี้บางทีมีความหมายเหมือนกัน นมข้นหวานมักใช้ในของหวานหลายประเภท ถ้าบรรจุกระป๋องก็อาจเก็บไว้ได้หลายปีโดยไม่ต้องแช่เย็น
ผลิตภัณฑ์ที่ใกล้เคียงกัน คือ นมระเหย (evaporated milk) ซึ่งผ่านขั้นตอนซับซ้อนกว่า และไม่ปรุงรสหวาน ในบางประเทศเรียก นมข้นไม่หวาน (unsweetened condensed milk)
ส่วนผสม

น้ำตาล
น้ำมันปาล์ม
นมสด
เวย์ผง
นมระเหย

ตัวอย่างกระป๋องและน้ำนมระเหยของต่างประเทศ
นมระเหย (อังกฤษ: evaporated milk) หรือที่ในภาษาไทยนิยมเรียกว่า นมข้นจืด เป็นผลิตภัณฑ์จากนมชนิดหนึ่ง ซึ่งใช้กรรมวิธีแปรรูปน้ำนมโดยระเหยน้ำออก เพื่อเพิ่มความเข้มข้นของน้ำนม จนกระทั่งมีธาตุน้ำนมที่ไม่รวมมันเนย ในปริมาณไม่ต่ำกว่าร้อยละ 17.5 ของน้ำหนัก โดยนิยมใช้เครื่องระเหยแบบสุญญากาศ เพื่อป้องกันมิให้กลิ่นและรสชาติของน้ำนมเปลี่ยนไป หรืออาจใช้นมผงขาดมันเนยผสมกับน้ำสะอาด แล้วเข้าสู่กระบวนการฆ่าเชื้อด้วยความร้อน จากนั้นผู้ผลิตมักนำไปบรรจุในกระป๋องโลหะ แล้วเข้าสู่กระบวนการสเตอริไลซ์เชิงพาณิชย์ จากนั้นจึงทำให้เย็นลง เพื่อยืดอายุของการเก็บรักษาขึ้นอีก 1-2 ปี ตามปริมาณของไขมัน ซึ่งนมระเหยนี้ นิยมใช้ประกอบในการปรุงอาหาร หรือขนมอบชนิดเบเกอรี หรือนำไปผสมกับเครื่องดื่ม อย่างกาแฟหรือน้ำชาเป็นต้น
ดูเพิ่ม

นมข้นหวาน
นกแก้วคิงปากัว

| นกแก้วคิงปาปัว |
| --- | --- |

ตัวผู้ที่ สวนนกจูรง
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก Aves
อันดับ:: Psittaciformes Psittaciformes
วงศ์:: Psittaculidae Psittaculidae
สกุล:: Alisterus Alisterus (แรมซีย์, 1879)
สปีชีส์:: Alisterus chloropterus
ชื่อทวินาม
Alisterus chloropterus (แรมซีย์, 1879)

นกแก้วคิงปาปัว (อังกฤษ: green-winged king parrot; ชื่อวิทยาศาสตร์: Alisterus chloropterus) หรือที่รู้จักกันในชื่อ นกแก้วคิงปีกเขียว เป็นนกแก้วชนิดหนึ่งในวงศ์ Psittaculidae พบได้ในพื้นที่ของเกาะนิวกินี แหล่งที่อยู่อาศัยตามธรรมชาติของนกชนิดนี้คือ ป่าดิบชื้นเขตร้อนและกึ่งเขตร้อน และป่าดิบชื้นภูเขาในเขตร้อนและกึ่งเขตร้อน
อนุกรมวิธาน

นกแก้วคิงปาปัว ถูกจำแนกครั้งแรกโดยนักปักษีวิทยาชาวออสเตรเลีย เอ็ดเวิร์ด เพียร์สัน แรมซีย์ ในปี ค.ศ. 1879 นกชนิดนี้เป็นหนึ่งในสามสปีชีส์ที่รู้จักกันในชื่อ นกแก้วคิง ซึ่งพบได้ในออสเตรเลีย ปาปัวนิวกินี และเวสต์ปาปัว/อินโดนีเซีย โดยสามารถจำแนกออกได้เป็น 3 ชนิดย่อย:
A. chloropterus (แรมเซย์, EP 1879) **A. c. callopterus (อัลเบอร์ตีส & ซัลวาดอรี 1879) พบในที่ราบสูงตอนกลางของนิวกินี ไปทางทิศตะวันตกถึง เทือกเขาเวย์แลนด์, บริเวณแม่น้ำเซปิก และตอนบนของแม่น้ำฟลาย
A. c. chloropterus (แรมเซย์, EP 1879), ชนิดย่อยต้นแบบ พบในนิวกินีตะวันออกไปจนถึงคาบสมุทรฮอนทางเหนือ และฮอลล์ซาวด์ทางใต้
A. c. moszkowskii (ไรเชนาว 1911) พบทางตอนเหนือของเกาะ จากอ่าวเซนเดรวาซี ไปทางตะวันออกถึงบริเวณไอทาเป
ลักษณะ

นกปาปัวคิงมีความยาวประมาณ 36 ซม. รวมถึงหางยาวกว้าง มีขาสีเทาเข้มและตาสีส้ม นกปาปัวคิงพารอทสามสายพันธุ์ย่อยแสดงความแตกต่างทางเพศ โดยในทุกสายพันธุ์ย่อย ตัวผู้สามารถระบุได้จากแถบสีเขียวอ่อนกว้างที่โดดเด่นบนแต่ละปีก (คล้ายกับแถบที่ไหล่) ความแตกต่างในตัวเมียระหว่างสายพันธุ์ย่อยมีความชัดเจนมากกว่าความแตกต่างในตัวผู้
ตัวผู้มีหัวและคอสีแดง ส่วนล่างสีแดง แผ่นหลังและสะโพกสีฟ้า ปีกสีเขียวพร้อมแถบสีเขียวอ่อนกว้าง สำหรับตัวผู้ของ A. c. chloropterus สีฟ้าจะแผ่ขยายจากหลังไปจนถึงคอด้านหลัง ในตัวเมียของ A. c. chloropterus และ A. c. calloterus บริเวณท้องจะเป็นสีแดง สีเขียวเหนือหัวและคอจะต่อเนื่องกับสีเขียวของหลังและปีก และหน้าอกมีลายเส้นสีเขียวและแดงตามแนวนอนที่ไม่ชัดเจน ตัวเมียของสายพันธุ์ย่อย A. c. moszkowskii มีหัว คอ หน้าอก และท้องส่วนล่างเป็นสีแดงคล้ายกับตัวผู้ และแตกต่างจากตัวผู้ตรงที่มีแถบสีเขียวอ่อนที่ปีกขนาดเล็กกว่ามาก
การกระจายพันธุ์และถิ่นที่อยู่

พบนกชนิดนี้ในพื้นที่ตอนกลางและตะวันออกของเกาะนิวกินีทางตะวันออกของเทือกเขาเวย์แลนด์ โดยอาศัยอยู่ในป่าที่ระดับความสูงถึง 2,600 เมตร
พฤติกรรม

นกเหล่านี้พบเห็นเป็นคู่หรือกลุ่มเล็ก ๆ ประมาณ 10 ตัว มักจะหาอาหารอย่างเงียบ ๆ ในป่าทึบ โดยส่วนใหญ่จะพบในต้นไม้เล็ก ๆ หรือตามกิ่งต่ำของต้นไม้ใหญ่ ทำให้มักถูกมองข้าม อาหารของพวกนกชนิดนี้ประกอบด้วยผลเบอร์รี่ ผลไม้ เมล็ดพืช และอาจรวมถึงแมลงบางชนิดด้วย[ต้องการอ้างอิง]
นกเงือกหัวแรด

| นกเงือกหัวแรด |
| --- | --- |

นกเงือกหัวแรดในสวนสัตว์สิงคโปร์ เสียงร้องนกเงือกหัวแรดไฟล์:Great and Rhino Hornbill.ogg
สถานะการอนุรักษ์
 ไม่มั่นคง  (IUCN 3.1)
CITES Appendix II (CITES)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Coraciiformes
วงศ์:: Bucerotidae
สกุล:: Buceros
สปีชีส์:: B.  rhinoceros
ชื่อทวินาม
Buceros rhinoceros Linnaeus, 1758

นกเงือกหัวแรด (อังกฤษ: Rhinoceros hornbill; ชื่อวิทยาศาสตร์: Buceros rhinoceros) เป็นนกเงือกชนิดหนึ่งที่มีขนาดค่อนข้างใหญ่
ลักษณะ

เป็นนกเงือกที่มีขนาดใหญ่ มีความยาวลำตัวประมาณ 120 เซนติเมตร ตัวผู้และตัวเมียมีลักษณะแตกต่างกันเล็กน้อย โดยตัวเมียมีขนาดลำตัวเล็กกว่าตัวผู้เล็กน้อย มีโหนกบริเวณหูและตาซีดกว่าตัวผู้ นอกนั้นมีความคล้ายคลึงกันมาก ขนบนปีกและตัวสีดำไม่มีขนปกคลุมใต้ปีก ท้องและหางมีสีขาวและมีแถบสีดำพาดตามขวางตรงใกล้ปลายหาง คล้ายกับนกกาฮัง มีจะงอยปากที่ยาวและมีโหนกบริเวณเหนือปากเป็นรูปโค้งขึ้นทางด้านบน  ตรงโคนโหนกมีสีแดงบริเวณตอนหน้าของส่วนที่โค้งขึ้นทางด้านบนคล้ายนอก อันเป็นที่มาของชื่อสามัญทั้งในภาษาไทยและภาษาอังกฤษ
ถิ่นอาศัยและอาหาร

พบในมาเลเซีย ส่วนในประเทศไทยพบเฉพาะทางภาคใต้ตอนล่าง ตั้งแต่จังหวัดสงขลาลงไป อาหารได้แก่ งู จิ้งเหลน กิ้งก่า ผลไม้ ลูกไม้ สัตว์เล็กๆ
พฤติกรรมและการสืบพันธุ์

ชอบอาศัยอยู่ตามป่าดงดิบในระดับความสูงไม่เกิน 4,000 ฟุต หรือ 1,200 เมตร จากระดับน้ำทะเล มักเกาะบนกิ่งไม้สูง พฤติกรรมการผสมพันธุ์ของนกเงือกหัวแรดเหมือนกับนกเงือกอื่น ๆ โดยทำรังไข่อยู่ตามโพรงไม้ ตัวผู้จะเป็นฝ่ายหาอาหารมาเลี้ยงแม่นกและลูกนก และเมื่อลูกนกเจริญเติบโตขึ้นจนคับโพรง แม่นกจะเป็นฝ่ายพังโพรงออกมาก่อน เพื่อให้ลูกนกอยู่ได้อย่างสบายขึ้น และช่วยพ่อนกหาอาหารมาป้อนลูก ซึ่งพฤติกรรมการพังโพรงของแม่นกออกมาก่อนลูก จะพบได้เฉพาะนกเงือกขนาดใหญ่ คือ นกเงือกหัวแรด และนกกกเท่านั้น
สถานภาพปัจจุบัน

ปัจจุบันมีแนวโน้มใกล้สูญพันธุ์ จัดเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 โดยสถานที่สามารถชมได้ในประเทศไทย คือ สวนสัตว์ดุสิต สวนสัตว์เปิดเขาเขียว สวนสัตว์นครราชสีมา สวนสัตว์สงขลา
แหล่งข้อมูลอื่น

ข้อมูลที่เกี่ยวข้องกับ Buceros rhinoceros ที่วิกิสปีชีส์
นครดารา

| นครดารา |
| --- | --- |

กำกับ: Damien Chazelle
เขียนบท: Damien Chazelle
อำนวยการสร้าง:   Fred Berger  Gary Gilbert  Jordan Horowitz  Marc Platt 
นักแสดงนำ:   Ryan Gosling  Emma Stone  John Legend  Rosemarie DeWitt 
กำกับภาพ: Linus Sandgren
ตัดต่อ: Tom Cross
ดนตรีประกอบ: Justin Hurwitz
บริษัทผู้สร้าง:   Gilbert Films  Impostor Pictures  Marc Platt Productions 
ผู้จัดจำหน่าย: Summit Entertainment
วันฉาย:   31 สิงหาคม ค.ศ. 2016 (2016-08-31) (Venice Film Festival)  9 ธันวาคม ค.ศ. 2016 (2016-12-09) (United States) 
ความยาว: 128 minutes
ประเทศ: United States
ภาษา: English
ทุนสร้าง: $30 million
ทำเงิน: $443.9 million
นครดารา (อังกฤษ: La La Land) เป็นภาพยนตร์เพลงอเมริกันแนวโรแมนติก เขียนบทและกำกับโดย Damien Chazelle นำแสดงโดย Ryan Gosling, Emma Stone, John Legend และ Rosemarie DeWitt เป็นเรื่องเกี่ยวกับหนุ่มนักดนตรีและสาวผู้ฝันอยากเป็นนักแสดง ทั้งสองได้พบและตกหลุมรักกันในลอสแอนเจลิส
ชื่อต้นฉบับของภาพยนตร์เรื่องนี้มาจากชื่อเล่นของลอสแอนเจลีส (L.A.) และสำนวนที่หมายถึงการหลุดพ้นจากความเป็นจริง นครดารา ฉายรอบปฐมทัศน์เมื่อวันที่ 31 สิงหาคม พ.ศ. 2559 ที่เทศกาลภาพยนตร์เวนิซ และออกฉายอย่างเป็นทางการในสหรัฐอเมริกาตั้งแต่ 9 ธันวาคม พ.ศ. 2559 โดย Summit Entertainment และได้รับเสียงชื่นชมอย่างกว้างขวางจากนักวิจารณ์และทำรายได้ทั่วโลกไปแล้ว 64 ล้านดอลลาร์สหรัฐ รวมทั้งยังได้รับเลือกจากสถาบันภาพยนตร์อเมริกันให้เป็นหนึ่งในสิบภาพยนตร์แห่งปี พ.ศ. 2559 ได้รับรางวัลภาพยนตร์ยอดเยี่ยมจากงานมอบรางวัลภาพยนตร์ขวัญใจนักวิจารณ์ นอกจากนี้ยังถูกเสนอชื่อเข้ารับรางวัลหลายรางวัล รวมถึงรางวัลลูกโลกทองคำสาขาภาพยนตร์ยอดเยี่ยม ผู้กำกับยอดเยี่ยม นักแสดงนำชายยอดเยี่ยม นักแสดงนำหญิงยอดเยี่ยม บทภาพยนตร์ยอดเยี่ยม ดนตรีประกอบภาพยนตร์ยอดเยี่ยม และเพลงประกอบภาพยนตร์ต้นฉบับยอดเยี่ยม อีกด้วย
นักแสดง

Ryan Gosling เป็น Sebastian Wilder
Emma Stone เป็น Mia Dolan
John Legend เป็น Keith
Rosemarie DeWitt เป็น Laura Wilder
J. K. Simmons เป็น Bill
Finn Wittrock เป็น Greg Earnest
Tom Everett Scott เป็น David
Meagen Fay เป็น แม่ของ Mia
Damon Gupton เป็น Harry
Jason Fuchs เป็น Carlo
Jessica Rothe เป็น Alexis
Sonoya Mizuno เป็น Caitlin
Callie Hernandez เป็น Tracy
Josh Pence เป็น Josh
Anna Chazelle เป็น Sarah